Bero, diuina prouidencia episcopus Aboensis, dilecto filio domino Nicolao Hinzichinj, ecclesiarum Rusko et Reso vicario perpetuo, paternam in Domino caritatem. Ex quo dominus Johannes, prepositus ecclesie nostre Aboensis, de officio suo vario ecclesiastico labore occupatus, ecclesiis suis Rusko et Reso predictis, corpori prebende sue annexis, in requisitis officiis non poterit commode intendere, nos de tua ydoneitate confidentes, quod suis ecclesiis in parrochiis predictis velut jn vil[l]a(?) valeas prostibiliter * (ͻ: prestab-?) preesse et prodesse, tibi curam et amministracionem, tam in spiritualibus quam temporalibus, predictarum ecclesiarum per presentes committimus, sub eodem mandantes parrochianis ibidem, ut tibi tamquam animarum suarum curato de singulis iuribus parrochialibus fideliter respondeant et nulli alteri quouis modo, attamen vna curia sua propria, videlicet Vpplinga, ab omni onere exempta, et in parrochia Rusko omnium seminum decimis et in parrochia Reso in iure finnonico dimidietate decimarum in seminibus et dimidietate matskoth domino preposito racione annualis pensionis reseruatis, prout inter ipsum et te (ͻ: tuam) caritatem nobis dilectum capitulum nostrum fideliter diffiniuit. Datum Abo crastino translacionis beati Henrici anno 1389, nostro sub sigillo.